טווי החלומות

טווי החלומות אלה יצורי קסם שאחראים לטוות את החלומות של בני האדם. הם עובדים במפעל החלומות.

מראה
טווי החלומות עשויים משש חוליות עגולות ותפוחות בצבע כתום ומכל חוליה יש ארבע רגליים קטנות ועליהם גרביים ירוקות.

תפקיד
טווי החלומות החלו את עבודתם לאחר המעבר החד של ארץ קסם לעננים. בהתחלה הם היו טווים את יצורי ארץ קסם בלבד אבל עם הזמן הוסיפו חלומות אחרים, לפי הבקשות של בני האדם, שאותם היה שומע כל יום, מאזין החלומות.

מטרת הטווים היא להכניס מדי פעם לחלומות של בני האדם פיסות מארץ קסם כדי לוודא שהם לא ישכחו את היצורים הקסומים.

במהלך הספר ווינטר בלו: טווי החלומות, כחלק ממזימתו של בוגוס להרוס את ארץ קסם, הוא פיתה את הטווים לעזוב, ואכן כולם נעלמו מהמפעל מלבד פדריק, טווה החלומות הזקן ביותר.

כשלא היו חלומות מכיוון שהם נעלמו אז הייתה עלייה בתאונות הדרכים וקריסת מפעלים. שיעור המתגרשים והפיטורים עלה, כולם היו עצבניים והיה חשש למלחמה.